**Nr. din 5/15/2018**

**ANUNȚ**

În conformitate cu prevederile art. 7 din Legea nr. 52/2003,  privind transparenţa decizională în administraţia publică, republicată, Primarul Municipiului Dej propune spre dezbatere publică **Proiect de hotărâre privind aprobarea scutirii de la plata majorărilor de întârziere şi penalităților aferente obligaţiilor bugetare constând în impozite şi taxe locale, redevenţe, chirii şi alte venituri datorate bugetului local de către persoanele fizice de pe raza administrativ-teritorială a municipiului DEJ**, însoțit Raportul de specialitate, întocmit de Birou Impozite și Taxe Persoane Fizice din cadrul aparatului de specialitate al Primarului, proiect de hotărâre ce urmează a fi supus spre aprobare Consiliului Local al Municipiului  Dej.

Proiectul de hotărâre a fost publicat în data de 15.05.2018 pe site-ul Primăriei Municipiului Dej si la sediul Primăriei Municipiului Dej, str. 1 Mai nr. 2.

Persoanele interesate pot trimite în scris propuneri, sugestii sau opinii cu valoare de recomandare, cu privire la proiectul de act normativ, la sediul Primăriei municipiului Dej – Registratura/Compartimentul C.I.C., respectiv în format electronic pe adresa de e-mail primaria@dej.ro.

PRIMARUL MUNICIPIULUI DEJ

ing. MORAR COSTAN